**ramuri**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ramura care-mi respiră cuvintele

înverzește poeții

umbrește trecutul

o, Doamne, cum a devenit scrisul meu

iarba de pe miriști

o pasc necuvântătoarele

și orice vițel

devine proroc

oricare dintre ei devenim noi

doar iubita nesățioasă de vorbe

numără frunzele rămase

ascunsă-n poem înaintea mea

mă-ntreabă despre ierburi și ramuri

aștept o clipă

într-un mormânt înverzit

cineva înfige ramura

ce respiră

cuvintele mele